CELEX: 62017TN0320
Language: el
Date: 2017-05-25 00:00:00
Title: Υπόθεση T-320/17: Προσφυγή-αγωγή της 25ης Μαΐου 2017 — European Dynamics Luxembourg και Ευρωπαϊκή Δυναμική κατά ΕΤαΕπ

7.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 256/31
            
         Προσφυγή-αγωγή της 25ης Μαΐου 2017 — European Dynamics Luxembourg και Ευρωπαϊκή Δυναμική κατά ΕΤαΕπ
   (Υπόθεση T-320/17)
   (2017/C 256/37)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες-ενάγουσες: European Dynamics Luxembourg SA (Λουξεμβούργο, Λουξεμβούργο), Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ (Αθήνα, Ελλάδα) (εκπρόσωποι: Μ. Σφυρή και Χ.-Ν. Δέδε, δικηγόροι)
   
      Καθού-εναγόμενο: Ευρωπαϊκό Ταμείο Επενδύσεων (ΕΤαΕπ)
   
      Αιτήματα
   
   Οι προσφεύγουσες-ενάγουσες ζητούν από το Γενικό Δικαστήριο:
   
               —
            
            
               να ακυρώσει τη γνωστοποιηθείσα στις προσφεύγουσες-ενάγουσες στις 16 Μαρτίου 2017 απόφαση του καθού-εναγομένου περί αναθέσεως, σε σχέση με την προσφορά που είχαν υποβάλει οι προσφεύγουσες-ενάγουσες στο πλαίσιο της διαδικασίας ανοικτού διαγωνισμού (στοιχεία αναφοράς 2016-MIBO_IPA_PPI-002), απόφαση με την οποία οι προσφεύγουσες-ενάγουσες ενημερώθηκαν σχετικά με το ότι η προσφορά τους δεν είχε καταταγεί ως η πλέον συμφέρουσα από οικονομική άποψη προσφορά·
            
         
               —
            
            
               να υποχρεώσει το καθού-εναγόμενο να καταβάλει στις προσφεύγουσες-ενάγουσες τιμωρητική αποζημίωση ανερχόμενη στο ποσό των 100 000 ευρώ (εκατό χιλιάδες ευρώ)· και
            
         
               —
            
            
               να καταδικάσει το καθού-εναγόμενο στα δικαστικά και λοιπά έξοδα στα οποία υποβλήθηκαν οι προσφεύγουσες-ενάγουσες σε σχέση με την παρούσα προσφυγή-αγωγή, ακόμη και αν η παρούσα προσφυγή-αγωγή απορριφθεί.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής, οι προσφεύγουσες-ενάγουσες προβάλλουν έναν μόνο λόγο, με τον οποίο υποστηρίζουν ότι το καθού-εναγόμενο παρέβη το δίκαιο της Ευρωπαϊκής Ένωσης σχετικά με τις δημόσιες συμβάσεις, ότι παραβίασε τις αρχές της διαφάνειας και ότι παρέβη τις διατάξεις των οδηγιών σχετικά με τις δημόσιες συμβάσεις, καθώς και τον Πρακτικό Οδηγό του ΕΤαΕπ, καθότι δεν γνωστοποίησε στις προσφεύγουσες-ενάγουσες τις βαθμολογίες που απονεμήθηκαν, σε σχέση με κάθε κριτήριο αναθέσεως, στην επιλεγείσα προσφορά και καθότι δεν γνωστοποίησε σ’ αυτές μια λεπτομερή ανάλυση των ισχυρών και των αδύναμων σημείων της προσφοράς τους σε σχέση με εκείνα της επιλεγείσας προσφοράς. Οι προσφεύγουσες-ενάγουσες υποστηρίζουν ότι το καθού-εναγόμενο ενήργησε κατά παραβίαση της αρχής της χρηστής διοικήσεως καθότι επηρέασε δυσμενώς το δικαίωμα των προσφευγουσών-εναγουσών σε αποτελεσματική προσφυγή κατά της προσβαλλομένης αποφάσεως.